Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 54/09/1000	Pezinok, 12.3.2012
EEČ : 2-1-2-2012

U Z N E S E N I E

Trestná vec:	obvinená XXXXX 
Zločin:	prevádzačstvo podľa § 356 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Rozhodnutie:
Podľa § 215 odsek 1 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v období roku 2008 a 2009 v úmysle získať finančný zisk  umožnili najmenej šiestim občanom Ukrajiny nedovolene sa zamestnať na území Slovenskej republiky tým spôsobom, že XXXXX po  dohode s XXXXX a XXXXX - konateľmi obchodnej spoločnosti XXXXX,  vystupujúc ako nimi splnomocnená osoba zabezpečil v mene tejto spoločnosti uzavretie zmluvy o dielo s konateľom obchodnej spoločnosti  XXXXX XXXXX,  na základe ktorej v období od 01. mája do 30. decembra roku 2008 a v období od 01. mája do 18. decembra roku 2009 XXXXX  XXXXX umiestnil na výkon rôznych stavebných a pomocných prác v priestoroch prevádzky stavebnín obchodnej spoločnosti XXXXX,  najmenej šiestich občanov Ukrajiny, ktorí nemali udelené povolenie na zamestnanie a pobyt na území Slovenskej republiky a za ich pracovné výkony  v neprimeraných pracovných  podmienkach spočívajúcich v odpracovaní každého z nich aj viac  ako 260 hodín mesačne  postupne v priebehu roku 2008 XXXXX  XXXXX zinkasoval od konateľa obchodnej spoločnosti XXXXX na podklade štyroch dodávateľských faktúr vystavených v mene obchodnej spoločnosti XXXXX  v hotovosti sumu 2 345 400  Sk (77 860 Eur) a v roku 2009 na podklade troch dodávateľských faktúr  v hotovosti sumu 27 428 Eur, z ktorých časť vyplatil nedovolene zamestnaným občanom Ukrajiny a časť si ako zisk rozdelil s XXXXX a XXXXX, pričom v úmysle, aby u takto zabezpečeného zisku zamedzili jeho zdaneniu daňou z príjmu, postupne v priebehu  zdaňovacieho obdobia roku 2008 XXXXX a XXXXX doposiaľ presne nezisteným spôsobom zabezpečili tri dodávateľské faktúry vystavené v mene dodávateľa obchodnej spoločnosti XXXXX 186, 935 77 na nikdy nezrealizovaný objem stavebných  prác v hodnote 824 500 Sk (27,368,39€) a presne nezistený počet dodávateľských faktúr od presne nezisteného dodávateľa na nikdy nedodané  marketingové služby v hodnote 1 240 900 Sk (41 190,33€), ktoré nechali zaúčtovať v účtovnej evidencii spoločnosti XXXXX. ako výdavky na dosiahnutie a udržanie príjmov spoločnosti s cieľom znížiť základ pre výpočet dane z príjmu právnických osôb, aby si takýmto spôsobom v roku 2008 zabezpečili uchovanie  zisku z trestnej činnosti vo výške najmenej 392 426 SK (13 026 Eur), 

Právna veta:
lebo je nepochybné, že skutok nespáchal obvinený
Odôvodnenie:
Vyšetrovateľ Úradu hraničnej a cudzineckej polície Ministerstva vnútra Slovenskej republiky, Národnej jednotky boja proti nelegálnej migrácii Odboru operatívnej činnosti a vyšetrovania STRED Banská Bystrica  pod označením ČVS: UHCP-20/NJ-S-2009  uznesením o vznesení obvinenia podľa § 206 ods. 1 Trestného poriadku zo dňa 16.11.2011 vzniesol obvinenie XXXXX XXXXX  a  XXXXX  za   zločin  prevádzačstva  podľa § 356  Trestného zákona spáchaný formou spolupáchateľstva podľa § 20 Trestného zákona, na tom skutkovom základe, že 

v období roku 2008 a 2009 v úmysle získať finančný zisk  umožnili najmenej šiestim občanom Ukrajiny nedovolene sa zamestnať na území Slovenskej republiky tým spôsobom, že XXXXX po  dohode s XXXXX a XXXXX - konateľmi obchodnej spoločnosti XXXXX,  vystupujúc ako nimi splnomocnená osoba zabezpečil v mene tejto spoločnosti uzavretie zmluvy o dielo s konateľom obchodnej spoločnosti  XXXXX,  na základe ktorej v období od 01. mája do 30. decembra roku 2008 a v období od 01. mája do 18. decembra roku 2009 XXXXX  XXXXX umiestnil na výkon rôznych stavebných a pomocných prác v priestoroch prevádzky stavebnín obchodnej spoločnosti XXXXX,  najmenej šiestich občanov Ukrajiny, ktorí nemali udelené povolenie na zamestnanie a pobyt na území Slovenskej republiky a za ich pracovné výkony  v neprimeraných pracovných  podmienkach spočívajúcich v odpracovaní každého z nich aj viac  ako 260 hodín mesačne  postupne v priebehu roku 2008 XXXXX  XXXXX zinkasoval od konateľa obchodnej spoločnosti XXXXX na podklade štyroch dodávateľských faktúr vystavených v mene obchodnej spoločnosti XXXXX,  v hotovosti sumu 2.345.400,- Sk (77.860 Eur) a v roku 2009 na podklade troch dodávateľských faktúr  v hotovosti sumu 27.428 Eur, z ktorých časť vyplatil nedovolene zamestnaným občanom Ukrajiny a časť si ako zisk rozdelil s XXXXX a XXXXX, pričom v úmysle, aby u takto zabezpečeného zisku zamedzili jeho zdaneniu daňou z príjmu, postupne v priebehu  zdaňovacieho obdobia roku 2008 XXXXX a XXXXX doposiaľ presne nezisteným spôsobom zabezpečili tri dodávateľské faktúry vystavené v mene dodávateľa obchodnej spoločnosti XXXXX 186, 935 77 na nikdy nezrealizovaný objem stavebných  prác v hodnote 824 500 Sk a presne nezistený počet dodávateľských faktúr od presne nezisteného dodávateľa na nikdy nedodané  marketingové služby v hodnote 1.240.900,-Sk, ktoré nechali zaúčtovať v účtovnej evidencii spoločnosti XXXXX ako výdavky na dosiahnutie a udržanie príjmov spoločnosti s cieľom znížiť základ pre výpočet dane z príjmu právnických osôb, aby si takýmto spôsobom v roku 2008 zabezpečili uchovanie  zisku z trestnej činnosti vo výške najmenej 392 426 Sk (13 026 Eur). 

V uvedenom trestnom konaní ČVS: UHCP-20/NJ-S-2009 už dňa 12.04.2010 bolo vznesené obvinenie osobám XXXXX, XXXXX, XXXXX, XXXXX XXXXX, XXXXX, XXXXX a XXXXX za zločin založenia, zosnovania a podporovania zločineckej skupiny podľa § 296 Trestného zákona a iné trestné činy.  Obvinený XXXXX bol  v tom čase obvineným v tomto konaní za obdobnú trestnú činnosť.

Dňa 23.01.2012 vyšetrovateľ uznesením podľa § 21 ods. 1 Trestného poriadku (per analogiam) vylúčil z trestnej veci ČVS: UHCP-20/NJ-S-2009 na samostatné konanie obvineného XXXXX Uvedený obvinený sa v plnom rozsahu priznal pričom splnil podmienky na konanie o dohode o vine a treste, preto došlo k vyššie uvedenému vylúčeniu veci na samostatné konanie. 

Z doposiaľ vykonaného vyšetrovania predovšetkým vyplynulo, že skutok, ktorý sa kladie za vinu XXXXX a XXXXX nebol spáchaný zločineckou skupinou. Ďalej z vyšetrovania vyplýva, že obvinená XXXXX v čase spáchania skutku mala na území Slovenskej republiky udelený prechodný pobyt na účel podnikania, ktorý sa viazal k jej funkcii štatutárneho orgánu a majetkovej účasti v obchodnej spoločnosti XXXXX (spolu s jej druhom - spoluobvineným  XXXXX), čo po materiálnej stránke naplnenia účelu udeleného pobytu si vyžadovalo jej aktívnu činnosť na podnikaní obchodnej spoločnosti XXXXX
 
Obvinená XXXXX vo svojich výpovediach zo dňa 16.11.2011 a dňa 13.02.2012 poprela svoju účasť na trestnej činnosti a uviedla, že nepozná osobu spoluobvineného XXXXX a ani spoločnosti XXXXX a  XXXXX s ktorými sa spája jej obvinenie. S predstaviteľmi týchto spoločností  nikdy nebola v  obchodnom kontakte a nikdy s nimi  o ničom nerokovala.  

Obvinený XXXXX XXXXX dňa 29.11.2011 aj dňa 10.02.2012 odmietol k veci vypovedať.
  
Z vykonaných výsluchov svedkov XXXXX (po jeho vylúčení z trestnej veci obvinených XXXXX a XXXXX), XXXXX, XXXXX, XXXXX, je zrejmé, že nik z menovaných svedkov obvinenú nepozná.  Len svedkyňa XXXXX uviedla, že v niekedy v marci roku 2008 na požiadanie konateľky spoločnosti XXXXX ktorej meno nevedela uviesť, spracovávala účtovníctvo tejto spoločnosti za rok 2007. Konanie obvinených v roku 2007 však nie je predmetom vyšetrovania.     

V zabezpečených účtovných dokumentoch spoločnosti XXXXX nie je dôkaz o tom, že obvinená XXXXX v relevantnom období rokov 2008 a 2009 vyvíjala činnosti na dosiahnutie alebo udržanie príjmov spoločnosti XXXXX alebo dôkaz, že by sa nejakým spôsobom podieľala na finančných a účtovných operáciách spoločnosti v uvedených rokoch, ktoré by preukazovali jej vedomosť o zdrojoch nelegálnych príjmov spoločnosti XXXXX 

	Na základe vyššie uvedených skutočností bolo preto potrebné rozhodnúť o zastavení trestného stíhania voči XXXXX tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Kysel
prokurátor